Han var søn af [[etatsråd]] Peder Lemvig og Maren Worm, blev underløjtnant i [[Flåden]] 1709, [[premierløjtnant]] [[1711]], [[kaptajnløjtnant]] [[1714]], [[Kaptajn (militær)|kaptajn]] [[1716]] og [[kommandørkaptajn]] [[1719]]. År [[1712]] var han som chef for [[snau]]en ''Snarensvend'' underlagt [[viceadmiral]] [[Christen Thomesen Sehested (søofficer)|Christen Thomesen Sehested]] og kæmpede ved [[Rygen]] med den svenske [[kommandør]] Hencks skibe. Året efter blokerede han fæstningen [[Wismar]] og erobrede på hjemrejsen en svensk snau. [[1716]] som chef for [[stykpram]]men ''Hjælperen'' (senere [[linjeskib]]et ''Laaland'') deltog han i [[Peter Wessel Tordenskiold|Tordenskiolds]] angreb mod den svenske transportflåde i [[Dynekilen]] ([[8. juli]]). [[1718]] kæmpede han som chef for [[fregat]]ten ''Pommern'' i [[Kattegat]] med et svensk [[orlogsskib]], som han jagede ind til [[Marstrand]] og tog derefter en del priser. [[1728]] gjorde Lemvig tillige med søofficererne [[Frederik Hoppe]] og [[Ulrik Frederik Suhm]] modforestillinger til [[Admiralitetskollegiet|Admiralitetet]] angående de alt for knappe hvervningspenge, hvormed kompagnicheferne var aflagt. Dette skridt – ihvorvel berettiget – tog [[Frederik 4.|Frederik IV]] dem meget unådigt op; uden rettergang eller dom afskedigedes de alle tre, men blev ved [[Christian 6.|Christian VI's]] tronbestigelse genindsat i nummer ([[1730]]).
Personbillede_savnes Historie